Els productes alimentaris destinats a una alimentació especial —anomenats com dietètics— són aquells que, per la seva naturalesa o procés de fabricació, són apropiats per satisfer l'objectiu nutricional especial al qual estan destinats.
Una alimentació especial ha de cobrir les necessitats nutritives de les persones següents:
Els grups de productes alimentaris destinats a una alimentació especial són:
Fins a aquest moment la normativa europea i estatal ha desenvolupat les disposicions específiques per als quatre primers grups (accés a la base de dades de legislació ).
El 29 de juny de 2013 es va publicar el Reglament (UE) No 609/2013 del Parlament Europeu i del Consell de 12 de juny de 2013, relatiu als aliments destinats als lactants i nens de curta edat, els aliments per a usos mèdics especials i els substitutius de la dieta completa per al control de pes i és d'aplicació a partir del 20 de juliol del 2016.
El Reglament (UE) No 609/2013 deroga expressament la Directiva 2009/39 / CE, amb efectes a partir del 20 de juliol de 2016.
Per tant, l'adopció d'aquest nou marc normatiu ha comportat el desplaçament del règim jurídic substantiu del Reial Decret 2685/1976, de 16 d'octubre, i actualització del procediment per a la comunicació de posada en el mercat dels aliments per a grups específics de població, pel que ha estat necessari l'elaboració d'una nova normativa que s'ha publicat mitjançant el Reial Decret 1412/2018, de 3 de desembre, pel qual es regula el procediment de comunicació de posada en el mercat dels aliments per a grups específics de població.
Aquest Reial decret adapta la normativa nacional al Reglament (UE) 609/2013, del Parlament Europeu i del Consell, de 12 de juny de 2013, relatiu als aliments destinats als lactants i nens de curta edat, els aliments per a usos mèdics especials i els substitutius de la dieta per al control de pes, així com als reglaments delegats que el complementen.
Aquest Reglament deroga el concepte de "producte alimentari destinat a una alimentació especial" o "aliment dietètic" o "aliment de règim" i modifica de forma substancial el marc legal dels productes alimentaris destinats a satisfer les necessitats nutricionals de grups específics de població.
Fixa els criteris per a establir requisits generals de composició i informació únicament de quatre categories d'aliments:
Aquests productes passaran a ser regulats mitjançant actes delegats adoptats en virtut del Reglament núm. 609/2013.
Una vegada que aquests actes siguin d'aplicació es derogaran les directives i reials decrets, pels quals es regulen en l'actualitat aquest tipus de productes.
En el cas dels aliments destinats a un desgast muscular intens (esportistes) i de les autodenominades llets de creixement, la Comissió haurà de presentar en el termini de dos anys un informe sobre la necessitat (si n'hi ha) d'establir normes específiques per a aquest tipus de productes.
El Reglament també estableix una llista de la Unió de substàncies que es poden afegir a una o algunes d'aquestes categories d'aliments i les normes per actualitzar la llista esmentada.
Els productes que es consideren actualment com a dietètics que no estan inclosos en el nou àmbit establert pel Reglament núm. 609/2013 passaran a estar regulats per altres actes legislatius actualment vigents (per exemple, pel Reglament núm. 1924/2006, sobre declaracions nutricionals i de propietats saludables dels aliments, la Directiva 2002/42/CE sobre complements alimentaris, el Reglament núm. 1925/2006 sobre l'addició de vitamines, minerals i altres substàncies als aliments...).
Les disposicions relatives als productes alimentaris apropiats per a persones amb intolerància al gluten es transferiran del Reglament núm. 1169/2011 sobre informació alimentària facilitada al consumidor.
La Comissió podrà adoptar també en el marc d'aquest Reglament normes específiques relatives a l'ús de mencions sobre l'absència o la presència reduïda de lactosa als aliments.
La Comissió va sol·licitar a l'EFSA que proporcionés una guia tècnica i científica sobre els aliments per a usos mèdics especials en el context de l'article 3 del Reglament (UE) No 609/2013, per orientar en la preparació i presentació de dossiers ben estructurats per avaluar fins a quin punt un producte alimentari notificat com a aliment per a usos mèdics especials cau dins l'àmbit d'aplicació del Reglament (UE) No 609/2013 amb els usos proposats.
En el següent enllaç es pot consultar la guia elaborada per EFSA en resposta a la petició de la Comissió i publicada al novembre de 2015: